Aalborg Ishockey går i Liverpools fodspor, når de fra september går på isen med udstyr fra den amerikanske leverandør.

Aalborg Ishockey har indgået en tre-årig aftale med den amerikanske sportsudstyrsproducent Warrior. Warrior har en sponsoraftale med Liverpool FC, og Aalborg Ishockey vil kunne betræde isen med udstyr fra Warrior fra september. - Warrior er simpelthen det fedeste sportsbrand inden for ishockey, og når det samtidig er en lokal leverandør, der vil støtte os, kan det det simpelthen ikke blive bedre, siger direktør Frederik Åkesson. Ungdomsafdelingen i Aalborg Ishockey vil også få glæde af den nye aftale. Der er nemlig afsat sekscifret beløb årligt til de unge spillere. - For os har det været vigtigt også at få ungdomsafdelingen med, fordi vi på den måde kan holde vores røde tråd ned gennem rækkerne og samtidig vise, at vi mener det alvorligt, når vi siger, at vi vil give et godt bidrag til ungdommen, siger formanden for Aalborg Ishockey, Morten Fals. Aalborg Ishockey er den første ishockeyklub i Danmark, som skal spille i Warrior.